వంగా నారాయణ గౌడ్

వంగా నారాయణ గౌడ్  తెలంగాణ రాష్ట్రానికి చెందిన రాజకీయ నాయకుడు. ఆయన నాగర్‌కర్నూల్ నియోజకవర్గం నుండి మూడుసార్లు ఎమ్మెల్యేగా గెలిచాడు.
రాజకీయ జీవితం
వి.ఎన్.గౌడ్ 1953లో ఎండమెట్ట గ్రామ సర్పంచిగా తన రాజకీయ ప్రస్థానాన్ని ప్రారంభించి ఆ తర్వాత 1954లో నాగర్‌కర్నూల్ మున్సిపల్ చైర్మన్‌గా ఎన్నికై 1956 నుండి  1967 వరకు బిజినేపల్లి సమితి అధ్యక్షుడిగా పని చేశాడు. ఆయన 1967లో జరిగిన అసెంబ్లీ ఎన్నికల్లో నాగర్‌కర్నూల్ నియోజకవర్గం నుండి స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు.

వి.ఎన్.గౌడ్ ఆ తర్వాత కాంగ్రెస్ పార్టీలో చేరి 1972లో జరిగిన ఎన్నికల్లో కాంగ్రెస్ అభ్యర్థిగా పోటీ చేసి రెండోసారి ఎమ్మెల్యేగా ఎన్నికై 1978లో జరిగిన ఎన్నికల్లో ఓడిపోయాడు.  ఆయన ఆ తరువాత 1981లో జరిగిన స్థానిక సంస్థల ఎన్నికల్లో పోటీ చేసి జెడ్పీటీసీగా ఎన్నికై ఉమ్మడి మహబూబ్​నగర్​ జిల్లా పరిషత్ ఛైర్మన్‌గా ఎన్నికై 1983లో జరిగిన అసెంబ్లీ ఎన్నికల్లో కాంగ్రెస్ పార్టీ తరఫున పోటీచేసి మూడవసారి ఎమ్మెల్యేగా ఎన్నిలకు తిరిగి 1985లో జరిగిన ఎన్నికల్లో పోటీ చేసి ఓడిపోయాడు.

మూలాలు

వర్గం:ఆంధ్రప్రదేశ్ శాసన సభ్యులు (1967)
వర్గం:ఆంధ్రప్రదేశ్ శాసన సభ్యులు (1972)
వర్గం:ఆంధ్రప్రదేశ్ శాసన సభ్యులు (1983)